**Refleksionsopgave i Israel**

På din rejse rundt i Israel skal du prøve at forholde dig til det, du oplever (hører og ser). Hver gang du har muligheden for at inddrage dine tanker omkring det bibelske, skal du gøre det. Hvordan er det fx at være på de steder, Jesus og andre har gået, og hvordan passer det sammen med de forestillinger, du har gjort dig omkring Israel inden turen? Vi har jo også alle sammen nogle indre billeder fra vores bibellæsning. Gå i dybden med refleksionen og undgå så vidt muligt at fokusere for meget på det, du ikke kan ændre (ventetid i lufthavnen, manglende MC-D osv.).

**Dag 1 – 21/3:**

* Hvilke forventninger har du haft til turen inden afgang?
* Hvordan har det været at flyve? Beskriv din flyveoplevelse.
* Du er nu landet i Israel. Hvordan går det? Beskriv din oplevelse med hotel og indkvartering.
* Hvad glæder du dig til i forbindelse med morgendagen?

**Dag 2 – 22/3:**

* Hvordan oplevede du turen i Gravhaven? Hvad fik du med dig rent bibelsk? Hvilke refleksioner gør du dig?
* Beskriv turene i Davidsbyen/Hezekias’ tunnel. Hvad gjorde indtryk på dig? Hvad kan du sige rent bibelsk om stederne?
* Beskriv turen til Betlehem (indholdet, turen i bus forbi muren mv.)
* Fortæl om din oplevelse hos Lubna. Hvad havde hun som palæstinenser at berette?
* Beskriv din oplevelse i Fødselskirken. Hvordan var det at være på det sted, Jesus menes at være født?

**Dag 3 – 23/3:**

* Beskriv udsigten på toppen af Oliebjerget. Hvordan har det været at gå i Jesu fodspor? Hvorfor tror du, mange jøder vælger at blive begravet på bjerget?
* Beskriv din oplevelse med Getsemane have. Hvilke tanker får du omkring påsken?
* Beskriv din tur på Via Dolorosa (smertens vej) – hvad så og hørte du undervejs omkring Jesus?
* Hvordan oplevede du turen i Gravkirken? Tag stilling til, hvor DU tror, Jesus ligger begravet – og hvorfor!
* Nævn et par oplevelser fra din shoppingoplevelse i Den Gamle By.

**Dag 4 – 24/3:**

* Beskriv din oplevelse af ørkenen som landskab!
* Hvad kan du fortælle om Masada?
* Reflekter over Jesu brug af ørkenen. Hvorfor brugte han tid der?
* Beskriv oplevelsen ved Det Døde Hav. Hvad var godt? Hvad kom evt. bag på dig? Hvad var din oplevelse med det høje saltindhold?

**Dag 5 – 25/3:**

* Hvad betyder Grædemuren for jøderne? Hvordan oplevede du turen gennem sikkerhedstjekket? Hvordan var det at se muren og menneskene omkring den?
* Fortæl om din oplevelse på Tempelpladsen. Hvad kan du sige om Klippemoskeen? Beskriv stemningen på stedet!
* Beskriv dit møde med Geneserat sø. Hvilke associationer får du til Bibelen?

**Dag 6 – 26/3:**

* Beskriv turen til enten Nazareth Village/Golanhøjderne. Hvad gjorde indtryk på dig? Hvad kan du sige rent bibelsk om stederne?
* Beskriv turen rundt om/delvist rundt om Geneserat sø. Hvilke bibelske fortællinger hørte du, og hvilke bibelske steder så du? Hvilke indtryk fik du?
* Beskriv turens fællesskab. Har du lært nogle nye at kende? Har du oplevet noget fedt med nogle kammerater, som du kan fortælle om?

**Dag 7 – 27/3:**

* Beskriv turen til enten Nazareth Village/Golanhøjderne. Hvad gjorde indtryk på dig? Hvad kan du sige rent bibelsk om stederne?
* Beskriv turen rundt om/delvist rundt om Geneserat sø. Hvilke bibelske fortællinger hørte du, og hvilke bibelske steder så du? Hvilke indtryk fik du?
* Hvordan har det været at gå i Jesu fodspor? Har du følt, at du har været på en ganske almindelig rejse, eller har du fx følt dig tæt på Gud nogle af stederne?
* Hvordan er det at skulle forlade Israel… er du fx fyldt med taknemlighed, afklaring eller andet? Bare vær ærlig!
* Beskriv mødet med menneskene i Tel Aviv, særligt Shahar. Hvilke indtryk sidder du med?
* Hvad glæder du dig til ved at skulle tilbage til Danmark?
* Hvad er din generelle oplevelse af at have været i Israel? Vil du tilbage? Hvorfor/hvorfor ikke?

**Uploades til din portfolio**